Ο Μαγικός Κόσμος του παιδικού βιβλίου: Βιβλία από όλο τον κόσμο (Ο ΒΙΒΛΙΟΦΑΓΟΣ ΚΥΡΙΟΣ ΑΛΕΠΟΥΔΗΣ)\nΑνανεώθηκε 14:15 Σάββατο, 16 Μαϊ 2020 0 Βιβλία από όλο τον κόσμο Διαβάστηκε 885 φορές\nΟ ΒΙΒΛΙΟΦΑΓΟΣ ΚΥΡΙΟΣ ΑΛΕΠΟΥΔΗΣ\nΣυγγραφέας & Εικονογράφος: Φραντσίσκα Μπίρμαν\nΜετάφραση: Μαρία Τοπάλη & Φίλιππος Μανδηλαράς\nΟ κύριος Αλεπούδης λατρεύει τα βιβλία. Δεν τα χορταίνει με τίποτα. Κάθε φορά που τελειώνει ένα βιβλίο, το αλατοπιπερώνει και το … τρώει. Έτσι χορταίνει την όρεξή του για διάβασμα αλλά ταυτόχρονα χορταίνει και την πείνα του. Αχ, κι αυτή η πείνα είναι τόσο μεγάλη… Τρία γεύματα τη μέρα χρειάζεται για να νιώσει καλά. Τα έξοδα πολλά! Αναγκάστηκε να πουλήσει μέχρι και τα έπιπλά του για να βρει χρήματα. Έτσι με τα καινούρια βιβλία γέμιζε το στομάχι του αλλά έδινε και τροφή στην σκέψη του.\nΚάποια στιγμή που η κατάσταση είχε γίνει απελπιστική, όπως και η πείνα του, σκέφτηκε να επισκεφθεί μια βιβλιοθήκη. Τι υπέροχο μέρος, μα την αλήθεια! Γεμάτο βιβλία που δεν τα πληρώνεις αλλά τα δανείζεσαι. Αυτό κι αν ήταν τύχη.\nΆρχισε να μασουλάει τις άκρες των βιβλίων, σκόρπιες σελίδες. Κάποιες φορές έπαιρνε κι ένα ολόκληρο βιβλίο σπίτι του για να το απολαύσει.\nΌμως ο καιρός πέρασε. Όλο και περισσότεροι αναγνώστες της βιβλιοθήκης άρχισαν να βρίσκουν μισοφαγωμένα βιβλία. Η υπεύθυνη της βιβλιοθήκης αποφάσισε να ερευνήσει το θέμα και δεν άργησε να τον πιάσει στα πράσα.\nΜια σουρεαλιστική ιστορία που μιλά για την πείνα όλων των βιβλιόφιλων. Με λίγα λόγια και απλές εικόνες η συγγραφέας και εικονογράφος προσπαθεί να περιγράψει πώς νιώθουν οι βιβλιοφάγοι. Αυτή η ανάγκη να αγγίξεις, να μυρίσεις, να χαϊδέψεις ένα βιβλίο είναι βασανιστική. Με την καλή έννοια όμως.\nΠόσο ταυτίστηκα με τον κύριο Αλεπούδη που δεν σκέφτεται τα έξοδα και πουλά τα υπάρχοντά του για να πάρει βιβλία. Πόσο τον ένιωσα όταν μπήκε στη βιβλιοθήκη και αγαλλίασε η ψυχή του. Αυτή η πληρότητα που νιώθει κάποιος όταν έχει απολαύσει ένα υπέροχο βιβλίο μοιάζει όντως με το πιο απολαυστικό γεύμα. Σου τρέχουν τα σάλια μπροστά σε ένα κείμενο καλογραμμένο, σε μια πλοκή ενδιαφέρουσα. Δεν θέλεις να αφήσεις το βιβλίο από τα χέρια σου. Το μόνο που σκέφτεσαι είναι να το καταβροχθίσεις.\nΥπάρχουν βιβλία που τρώγονται μπουκίτσες κι άλλα που εξαφανίζονται με μια χαψιά. Υπάρχουν βιβλία που θυμίζουν λουκούλλειο γεύμα κι άλλα που είναι ελαφριά. Όλα όμως έχουν τη χάρη τους. Άλλωστε δεν μπορείς κάθε μέρα να τρως το ίδιο φαγητό… Να διαβάζεις το ίδιο βιβλίο εννοούσα.\nΈνα βιβλίο ύμνος για τους βιβλιοφάγους όλου του κόσμου.\nΠροηγούμενο άρθρο Ο Μαγικός Κόσμος του παιδικού βιβλίου: Βιβλία από όλο τον κόσμο (Οι περιπέτειες του Πινόκιο)\nΕπόμενο άρθρο Ο Μαγικός Κόσμος του παιδικού βιβλίου: Βιβλία από όλο τον κόσμο (Η ΠΙΟ ΤΡΟΜΑΚΤΙΚΗ ΙΣΤΟΡΙΑ ΟΛΩΝ ΤΩΝ ΕΠΟΧΩΝ)


ΕΑΚ: «ΧΡΥΣΕΣ ΝΥΧΤΕΣ» – ΟΙ ΣΚΗΝΟΘΕΤΕΣ ΤΩΝ ΚΑΛΥΤΕΡΩΝ ΜΙΚΡΟΥ ΜΗΚΟΥΣ ΤΑΙΝΙΩΝ ΤΗΣ ΧΡΟΝΙΑΣ ΕΠΙΣΚΕΦΤΗΚΑΝ ΤΗΝ ΑΘΗΝΑ – CAMERA STYLO ONLINE\nΟι σκηνοθέτες των καλύτερων διεθνών μικρού μήκους ταινιών\nτης χρονιάς επισκέφτηκαν την Αθήνα\nΜέσα σε μια ζεστή, φιλική ατμόσφαιρα, με πρωταγωνιστές νέους βραβευμένους κινηματογραφιστές και τις ταινίες τους που επισκέφτηκαν την Αθήνα, πραγματοποίησαν πρεμιέρα χθες, Δευτέρα 8 Ιουνίου 2015, οι «Χρυσές Νύχτες» / «Les Nuits en Or» της Ακαδημίας César, η κινηματογραφική γιορτή των καλύτερων μικρού μήκους ταινιών της χρονιάς από όλο τον κόσμο που αποκαλύπτει τους σκηνοθέτες του αύριο. Οι «Χρυσές Νύχτες» πραγματοποιούνται για δεύτερη χρονιά στη χώρα μας, μέσα από μια πρωτοβουλία της Ελληνικής Ακαδημίας Κινηματογράφου σε συνεργασία με τη Στέγη Γραμμάτων & Τεχνών του Ιδρύματος Ωνάση, με ελεύθερη είσοδο για το κοινό. Ολοκληρώνονται σήμερα Τρίτη 9 Ιουνίου 2015, με την υποστήριξη του Γαλλικού Ινστιτούτου Ελλάδος, της Ταινιοθήκης της Ελλάδος, του ΕΟΤ, καθώς και του OTE TV, Μέγα Χορηγού της Ελληνικής Ακαδημίας Κινηματογράφου.\nΚάνοντας ένα συναρπαστικό σινεφίλ ταξίδι ανά την Ευρώπη, το Πανόραμα των «Χρυσών Νυχτών» περιλαμβάνει όλες τις μικρού μήκους ταινίες που βραβεύτηκαν από τις Ακαδημίες Κινηματογράφου των χωρών τους (Όσκαρ, Σεζάρ, Γκόγια, BAFTA, κ.ά.) και όχι μόνο – ανάμεσά τους και τη βραβευμένη από την Ελληνική Ακαδημία Κινηματογράφου «Βόλτα» της Στέλλας Κυριακοπούλου. Πρόκειται για συνολικά 32 μικρού μήκους φιλμ, τα οποία, έχοντας ήδη πραγματοποιήσει μια μεγάλη περιοδεία στη Γαλλία, προβάλλονται σε 9 ευρωπαϊκές πρωτεύουσες. Αφετηρία του ταξιδιού ήταν η Λισαβόνα (27-28/5), ακολούθησαν το Λουξεμβούργο (29/5), η Στοκχόλμη (2-3/6), η Μαδρίτη (5-12/6) και η Αθήνα (8-9/6), ενώ η περιοδεία συνεχίζεται στη Ρώμη (10-12/6), τις Βρυξέλλες (12-14/6), τη Γενεύη (12-14/6) και ολοκληρώνεται στο Παρίσι (15-17/6).\nΣτο πλαίσιο της περιοδείας, οι σκηνοθέτες των ταινιών επισκέφτηκαν την Αθήνα, ενώ στη συνέχεια θα βρεθούν στη Μαδρίτη, τη Ρώμη και το Παρίσι.\nΚατά τη διάρκεια της παραμονής τους στην Αθήνα, οι νέοι κινηματογραφιστές είχαν την ευκαιρία να γνωρίσουν την πρωτεύουσα και να πάρουν μια γεύση από την ελληνική πολιτιστική δημιουργία και κουλτούρα. Πιο συγκεκριμένα, επισκέφτηκαν την Ταινιοθήκη της Ελλάδος, όπου παρακολούθησαν την ταινία «Attenberg» της Αθηνάς Ραχήλ Τσαγγάρη και κατόπιν συζήτησαν με τη σκηνοθέτιδα. Επίσης, ξεναγήθηκαν στο Μουσείο της Ακρόπολης, περπάτησαν στο ιστορικό κέντρο της πόλης και είδαν την έκθεση «Παράξενες Πόλεις: Αθήνα (Strange Cities: Athens)» που διοργανώνει η Στέγη Γραμμάτων & Τεχνών του Ιδρύματος Ωνάση στη Διπλάρειο Σχολή.\nΧθες το απόγευμα, κατά την πρώτη ημέρα των προβολών των «Χρυσών Νυχτών», η Ελληνική Ακαδημία Κινηματογράφου καλωσόρισε θερμά τους σκηνοθέτες στη σκηνή της Στέγης Γραμμάτων & Τεχνών, παρουσία του προέδρου της ΕΑΚ κ. Βασίλη Κατσούφη και εκπροσώπων της Ακαδημίας César. Τους παρευρισκόμενους σκηνοθέτες καλωσόρισαν από τη σκηνή της Στέγης, ο ηθοποιός Γιώργος Πυρπασόπουλος, γενικός γραμματέας της Ελληνικής Ακαδημίας Κινηματογράφου, και η Μαριάννα Πλατυρράχου, υποδιευθύντρια Επικοινωνίας και Marketing της Στέγης. Η κ. Πλατυρράχου σημείωσε, μεταξύ άλλων: «Οι ‘’Χρυσές Νύχτες’’ λάμπουν απόψε στη Στέγη Γραμμάτων & Τεχνών, μέσα από τα καλύτερα μικρού μήκους φιλμ από όλο τον κόσμο. Είναι τιμή και χαρά μας που φιλοξενούμε εδώ σήμερα τους ίδιους τους δημιουργούς σκηνοθέτες, στο πλαίσιο μιας διευρυμένης διοργάνωσης που περιλαμβάνει 32 ταινίες. Είναι επίσης χαρά μας να συνεργαζόμαστε με την Γαλλική Ακαδημία των Βραβείων César, καθώς φυσικά και με την Ελληνική Ακαδημία Κινηματογράφου, με την οποία έχουμε μια σταθερή συνεργασία τα τελευταία χρόνια».\nΑπό την πλευρά του, ο Γιώργος Πυρπασόπουλος επεσήμανε, μεταξύ άλλων: «Χάρη στις ‘’Χρυσές Νύχτες’’ κάνουμε ένα κινηματογραφικό γύρο του κόσμου μέσα από 32 ταινίες που έχουν βραβευτεί από τις Ακαδημίες των χωρών τους. Η ταινία μικρού μήκους, εκτός από ένα δημιουργικό πεδίο εξάσκησης για τους νέους δημιουργούς, είναι κι ένα πολύ ξεχωριστό και ενδιαφέρον κινηματογραφικό είδος, το οποίο οφείλουμε να στηρίξουμε και να εξελίξουμε. Στις ‘’Χρυσές Νύχτες’’ προβάλλεται η αφρόκρεμα της παγκόσμιας παραγωγής μικρού μήκους ταινιών, μέσα από τις οποίες ταξιδεύουμε στις πέντε ηπείρους κι ερχόμαστε σε επαφή με κουλτούρες κοντινές και μακρινές, γνωστές και άγνωστες». Ο ίδιος δεν παρέλειψε επίσης να ευχαριστήσει την Ακαδημία César, τη Στέγη Γραμμάτων & Τεχνών, τον OTE TV -Μέγα Χορηγό της ΕΑΚ-, καθώς και τους υποστηρικτές και τους χορηγούς επικοινωνίας της εκδήλωσης.\nΑμέσως μετά, προβλήθηκε βίντεο με εικόνες από όλες τις ταινίες που συμμετέχουν στις «Χρυσές Νύχτες» και ο κ. Πυρπασόπουλος, απευθυνόμενος στους σκηνοθέτες, τόνισε χαρακτηριστικά: «Κάνατε εξαιρετικές ταινίες, είστε το μέλλον του σινεμά, ενώνετε όλο τον κόσμο και τον κάνετε καλύτερο μέσα από τα έργα σας». Στη συνέχεια, εν μέσω θερμών χειροκροτημάτων, οι σκηνοθέτες συστήθηκαν διαδοχικά στο κοινό και ο κ. Πυρπασόπουλος ολοκλήρωσε το καλωσόρισμα των δημιουργών, υπογραμμίζοντας: «Είναι μεγάλη τιμή μας που βρίσκεστε εδώ μαζί μας. To να κάνεις ταινίες είναι ένας αγώνας. Είτε επιτύχετε είτε όχι, το σημαντικό είναι να πιστεύετε σε αυτό που κάνετε. Εμείς σας ευχόμαστε να τρέξετε σε αυτό τον αγώνα και να βγείτε νικητές».\nΤο Πανόραμα των «Χρυσών Νυχτών», ένα παγκόσμιο μωσαϊκό κινηματογραφικών έργων, δίνει στους θεατές τη δυνατότητα να ανακαλύψουν τους δημιουργούς του μέλλοντος, καθώς και να έρθουν σε επαφή με διαφορετικές κουλτούρες, μέσα από την έβδομη Τέχνη. Το πρόγραμμα περιλαμβάνει 28 ταινίες μυθοπλασίας,\n3 ταινίες κινουμένων σχεδίων και ένα ντοκιμαντέρ, τα οποία υπογράφουν πολλά υποσχόμενοι πρωτοεμφανιζόμενοι δημιουργοί, καθώς και έμπειροι κινηματογραφιστές.\nΟι προβολές ολοκληρώνονται σήμερα, Τρίτη 9 Ιουνίου.\nLuminita» του André Marques, μυθοπλασίας, 20΄(Πορτογαλία)


Αντίο Ευρώπη, αντίο Α1 - BluearenaBluearena\nΑντίο Ευρώπη, αντίο Α1\nΌπως χτίστηκε έτσι θα εξαφανιστεί το τμήμα πινγκ πονγκ του Ηρακλή…\n22/06/2017 14:51 Επιμέλεια: Δημήτρης Λεφάκης Άλλα αθλήματα\nΜια προσπάθεια που ξεκίνησε πριν περίπου τρία χρόνια τελειώνει… άδοξα. Ο λόγος για το τμήμα πινγκ πονγκ του Ηρακλή.\nΑνέβηκε… τρένο από την Β’ Εθνική στην Α2′ κι από εκεί στην Α1′. Σε τρεις αγωνιστικές χρονιές η ομάδα πινγκ πονγκ του Ηρακλή ηττήθηκε μόλις τρεις φορές και μάλιστα κατάφερε να τερματίσει στην δεύτερη θέση -πίσω από τον Ολυμπιακό- που δίνει το εισιτήριο για τις Ευρωπαϊκές διοργανώσεις.\nΩστόσο, σύμφωνα με αποκλειστικές πληροφορίες της BlueArena, ό,τι χτίστηκε τα τελευταία τρία χρόνια έφτασαν στο τέλος, καθώς ο Ηρακλής δε μπορεί να συνεχίζει να αγωνίζεται με το ΑΦΜ του Γ.Σ. το οποίο είναι υπερχρεωμένο. Έγιναν προσπάθειες ώστε το ΑΦΜ του Ηρακλής Πετοσφαίριση να απορροφήσει το άθλημα του πινγκ πονγκ έτσι ώστε η ομάδα να συνεχίζει να υπάρχει και να συμμετάσχει στο επόμενο πρωτάθλημα αλλά και στην Ευρώπη.\nΚάτι τέτοιο δεν έγινε ποτέ. Οι διαδικασίες είχαν ξεκινήσει, ο φάκελος στην Ομοσπονδία κατατέθηκε πριν μερικές ημέρες (εκπρόθεσμα), ενώ έλειπαν και έγγραφα. Την συγκεκριμένη διαδικασία είχε αναλάβει δικηγόρος του Ηρακλής Πετοσφαίριση.\nΠλέον, όπως γίνεται εύκολα αντιληπτό το τμήμα πινγκ πονγκ λέει “αντίο” στην Α1 και στις Ευρωπαϊκές διοργανώσεις.\nΠερισσότερα θα γίνουν γνωστά από την ανακοίνωση του τμήματος πινγκ πονγκ, η οποία θα έρθει στο φως της δημοσιότητας μέσα στο επόμενο τριήμερο.


«Ο ΠΑΟΚ είχε διάρκεια» - Paokmania.Gr - Το ανεξάρτητο site των οπαδών του ΠΑΟΚ\n«Ο ΠΑΟΚ είχε διάρκεια»\nΠέμπτη, 16 Μαΐου 2019 09:02\nΑπό inpaok.com: Ο Βεριντιάνο Μαρτσέλο αναγνώρισε ότι ο ΠΑΟΚ έπαιξε φέτος το καλύτερο ποδόσφαιρο για να φτάσει στο νταμπλ και τόνισε ότι διαθέτει πολλούς παίκτες με υψηλές παραστάσεις και εμπειρία.\nΜιλώντας σε αθλητικό ραδιόφωνο της Θεσσαλονίκης, αρχικά είπε για το νταμπλ του ΠΑΟΚ: «Έπαιξε το καλύτερο ποδόσφαιρο και με μεγαλύτερη διάρκεια, είναι μια δεμένη ομάδα και δείχνει τις δυνατότητές της. Όταν μία ομάδα έχει πίεση είναι δύσκολο να παίζει πολύ καλό ποδόσφαιρο, έπαιζε αρκετά καλά. Όταν πρέπει να πάρεις το πρωτάθλημα κάνει τους ποδοσφαιριστές να είναι πιο συγκρατημένοι και να παίζουν περισσότερο για τη νίκη. Εμείς παλιά παίζαμε περισσότερο σεβόμενοι το εισιτήριο που πληρώνει ο θεατής. Πολλοί παίκτες του ΠΑΟΚ έχουν παίξει σε μεγάλα παιχνίδια, ο Μάτος σε τελικό Europa League, ο Μαουρίσιο στη Ρωσία, δεν αγχώνονται τόσο αλλά σίγουρα έχουν προσφέρει στην ομάδα».\nΓια τον Ζαμπά: «Νομίζω πως θα μπορούσε να προσφέρει παραπάνω, προέρχεται από μία σχολή όπως η Κορίνθιανς που είναι από τις καλύτερες ομάδες στη Βραζιλία. Είναι μόνο ένα χρόνο εδώ, έχει πολλά προσόντα, του χρόνου θα είναι ακόμη καλύτερος και η ομάδα στην Ευρώπη τον γνωρίζουν. Αν παραμείνει εδώ θα είναι ένα μεγάλο όπλο για τον ΠΑΟΚ και στο Champions League».\nΓια το αν ήταν άτυχος ο Μαουρίσιο: «Όταν επιλέγεις αυτό το άθλημα ξέρεις πως μπορεί να συμβεί κάτι τέτοιο. Το θέμα είναι να γυρίσει περισσότερο δυνατός και να προσφέρεις αυτά που ζητάει ο ΠΑΟΚ που είναι μια μεγάλη ομάδα».\nΓια το αν έχει αρχίσει να προσαρμόζεται ο Ολιβέιρα στην Ελλάδα: «Είναι μία άλλη περίπτωση, νιώθει άνετα μαζί μας, έχει αυτό το ερωτηματικό αν θα μείνει εδώ και είναι λίγο συγκρατημένος. Νομίζω πως είναι ευχαριστημένος μέχρι στιγμής. Όταν έρχεται από μια μεγάλη ομάδα όπως η Πόρτο και προσφέρει καλό ποδόσφαιρο είναι καλό για τον ΠΑΟΚ».


Τα δόντια μας - Κλεοπάτρα Κουτσοχιώνη – adoc\nΤα δόντια είναι ένα από τα θαύματα της φύσης. Συμμετέχουν στη μάσηση, στην ομιλία, στο χαμόγελο. Η εξωτερική τους επιφάνεια (αυτή που φαίνεται στη στοματική κοιλότητα, δηλ. η μύλη του δοντιού) αποτελείται από την αδαμαντίνη ή σμάλτο τη σκληρότερη ουσία που παράγει ο ανθρώπινος οργανισμός. Η ουσία που βρίσκεται στο εσωτερικό του δοντιού λέγεται οδοντίνη.\nΤα δόντια είναι κάτι σαν δακτυλικό αποτύπωμα. Εργάζονται με συγκεκριμένο τρόπο, διαμορφώνοντας τη μορφή της οδοντοστοιχίας. Κάθε άνθρωπος διαθέτει έτσι το δικό του συγκλεισιακό αποτύπωμα, τη δική του δαγκωματιά (δήγμα). Ιατροδικαστές και ανθρωπολόγοι τα διαβάζουν σαν βιβλία. Τα ξεχωρίζουν από τις φθορές ή από τις επεμβάσεις (απονευρώσεις, σφραγίσματα, προσθετικές εργασίες) που έχουν γίνει σε αυτά. Αναγνωρίζουν θύματα φυσικών καταστροφών, εγκληματικών ενεργειών, πυρκαγιών (τα δόντια αντέχουν σε θερμοκρασίες 1200 βαθμών Κελσίου). Με βάση τις οδοντοστοιχίες αναγνωρίσθηκε το 70% των τουριστών μετά το καταστροφικό τσουνάμι στην Ταϋλάνδη το 2004. Η διατήρηση σε άριστη κατάσταση της κάτω γνάθου με όλα τα δόντια της βοήθησε στην αποκατάσταση της μορφής του κρανίου και του προσώπου της Μύρτιδας, του 11χρονου κοριτσιού που έζησε πριν από 2450 χρόνια στην αρχαία Αθήνα.\nΜια υγιής οδοντοστοιχία είναι ανθεκτική και γερή. Ωστόσο η ελλιπής φροντίδα και η λάθος διατροφή ελαττώνουν την αντοχή των δοντιών, ανοίγουν το δρόμο στα καταστροφικά μικρόβια, που προκαλούν διάφορες επώδυνες και βασανιστικές πολλές φορές καταστάσεις. Στην τερηδόνα, την πιο συχνή νόσο των δοντιών, οξέα που παράγονται από βακτηρίδια προσβάλλουν την αδαμαντίνη. Σταδιακά αυτοί οι τερηδογόνοι οργανισμοί προσβάλλουν την οδοντίνη και τον πολφό του δοντιού. Η πέτρα –οδοντική μικροβιακή πλάκα- έχει σα συνέπεια τη δημιουργία ουλίτιδας και περιοδοντίτιδας. Οι συχνές αιμορραγίες, η δημιουργία περιοδοντικών θυλάκων, η υποχώρηση των ούλων, η αποκάλυψη των ριζών και τέλος το χάσιμο των δοντιών είναι η εξέλιξη της ύπαρξης της πέτρας στα δόντια, όταν δεν θεραπεύεται. Η εφηβεία, η εγκυμοσύνη, διάφορα συστηματικά νοσήματα, η λήψη φαρμάκων μπορεί να οδηγήσουν στην εμφάνιση ουλίτιδας. Η ύπαρξη διαφόρων κηλίδων –δυσχρωμιών (από λήψη φαρμάκων στην παιδική ηλικία, από πρόσληψη διαφόρων χρωστικών λόγω των συνηθειών μας –κάπνισμα, καφές, τσαι-, από γενετικούς παράγοντες)\nπροϋποθέτει ειδικές τεχνικές για την απομάκρυνση τους. Μηχανικά αίτια τέλος (αν τρίζουμε τα δόντια, το είδος της διατροφής μας, ο τρόπος που μασάμε) προκαλούν την φθορά-αποτριβή των δοντιών.\nΗ πρόληψη ξεκινάει από τη βρεφική ηλικία. Η κοινή άποψη ότι τα πρώτα (νεογιλά) δόντια αφού θα πέσουν άρα δεν χρειάζονται φροντίδα είναι και λάθος και επικίνδυνη. Η φροντίδα και η επιμέλεια των νεογιλών δοντιών επηρεάζει τη μόνιμη οδοντοφυϊα. Ο άνθρωπος βγάζει στη ζωή του δυο φορές δόντια, τα νεογιλά και τα μόνιμα. Η πρώτη επίσκεψη του παιδιού στον οδοντίατρο πρέπει να γίνεται με την ανατολή (εμφάνιση) του πρώτου δοντιού, γύρω στους 6 μήνες. Περίπου 1 στα 3 παιδιά ηλικίας 1-5 ετών προσβάλλονται από πρώιμη παιδική τερηδόνα. Η φθορίωση παίζει σημαντικό ρόλο στην πρόληψη, στην επιβράδυνση της εξέλιξης ακόμα και στην υποστροφή της νεοσχηματισθείσας τερηδόνας.\nΟ σύγχρονος οδοντίατρος έχει στη φαρέτρα του ένα πλήθος ασφαλών υλικών για την αποκατάσταση των βλαβών των δοντιών και της στοματικής κοιλότητας. Οι ερευνητές δημιουργούν διαρκώς νέα υλικά, τα οποία μοιάζουν όλο και περισσότερο με το φυσικό δόντι. Τα εμφυτεύματα, που ξεκίνησαν εδώ και τριάντα χρόνια από την προσπάθεια αποκατάστασης της έλλειψης των δοντιών σε ηλικιωμένους, θεωρούνται ότι μιμούνται με τον καλύτερο τρόπο το φυσικό δόντι. Η τοποθέτηση τους όμως πρέπει να γίνεται με αυστηρές προϋποθέσεις. Η αισθητική οδοντιατρική, έχει οδηγήσει πολλές φορές σε ακρότητες και μακροχρόνιες έμμεσες βλάβες των δοντιών. Δεν πρέπει όμως να ξεχνάμε ότι το δόντι είναι ζωντανό οστό με αγγεία και νεύρα. Ο οδοντίατρος και ο ασθενής οφείλουν να έχουν συνεχώς υπ΄ όψη τους τη μορφολογία και τη λειτουργικότητα του δοντιού.\nΌλοι οι άνθρωποι, υγιείς και μη, παιδιά, ενήλικες, γέροντες, άτομα με ειδικές ανάγκες, ψυχιατρικοί ασθενείς, ναρκομανείς, έγκλειστοι σε άσυλα έχουν το ίδιο δικαίωμα στην οδοντιατρική περίθαλψη.\nδημοσιεύσεις, χειρουργική στόματος


Τα λιλά της Λίλας: Μαρτίου 2011\n35 αλήθειες για τους άντρες\nΗ αλήθεια είναι οτι τρέχω και δεν φτάνω τον τελευταίο καιρό. Δεν προλαβαίνω να κάνω αναρτήσεις αλλά όποτε έχω χρόνο μπάινω στα σπιτάκια σας και βλέπω! Εκείνο το facebook με έχει καταστρέψει! Όποτε βρω λίγο χρόνο ρίχνω μια ματιά και κολλάω! Τις προάλλες λοιπόν ένας παλιός μου συμμαθητής ανέβασε το ακόλουθο κείμενο από το blog OI ΤΣΕΚΟΥΡΑΤΟΙ. Ζήτησα άδεια και σας το παραθέτω γιατί πίσω από τις λέξεις δεν κρύβεται ο Αλέξης αλλά οι αντρούληδές μας!\nΠιστεύουν ότι είναι θεοί..\nΤους αρέσει ν' ακούνε... (ο καθένας τους) ότι είναι καλύτερος εραστής που είχες ποτέ.\nΑφού τους κάτσεις και σε έχουν θεωρήσει 'ξεπέτα' θα ισχυριστούν ότι έχουν κακές σχέσεις με το τηλέφωνο. Και με το ίντερνετ. Και με κάθε μέσο επικοινωνίας γενικότερα.\n...Αλλά αισθάνονται αμήχανοι όταν τους φύγει ένα κουμπί και σου δείχνουν το κενό με το δάχτυλο με πληγωμένο ύφος\nΕίπαμε... πιστεύουν ότι είναι θεοί.!!!!!\nΤο βρήκα απίστευτα αστείο,αληθινό και σε πολλά σημεία συμφωνώ με χίλια!! ΕΣΕΙΣ??\nΑναρτήθηκε από Lila Xagorari στις 9:52 μ.μ. 17 σχόλια:\nΑναρτήθηκε από Lila Xagorari στις 8:39 π.μ. 30 σχόλια:\nΕτικέτες Γαρίδες, Θαλασσινά, Κυρίως Πιάτα, Νηστίσιμα, Συνταγές\nΗ Νεραϊδένια Pink Dreamer με κάλεσε να μοιραστώ μαζί σας 7 μυστικά!\nΌποιος με ξέρει καλά γνωρίζει οτι είμαι διάφανη! Είμαι αυθόρμητη και αν με τσιγκλίσει κάποιος τα χώνω αμέσως και δεν κρατάω μυστικά και πείσματα! Τα μυστικά που μου εμπιστεύονται δεν τα αποκαλύπτω ποτέ! Κάτι όμως θα σκεφτώ και θα αποκαλύψω για να μην χαλάσω το παιχνιδάκι!\nΕίμαι πολύ λιχούδα αλλά το καμουφλάρω!\nΣιχαίνομαι τα πισώπλατα και άμα μου τη φέρουν διαγράφω αλλά δεν το λέω!\nΞεχνάω να ποτίσω τα φυτά και όταν ξεραίνονται κάνω την πάπια!\nΛατρεύω τον γάτο μου αλλά το κρύβω γιατί σηλεύει ο γιος μου!\nΜισώ τη βροχή και τις λάσπες αλλά όταν όλοι γύρω μου λένε τι καλό κάνει στα κτήματα το νερό το παίζω μουγκή και κουνάω το κεφάλι με ενθουσιασμό\nΧαίρομαι αφάνταστα όταν μένω μόνη μου στο σπίτι και βάζω μουσική στη διαπασών!\nΚάθε Παρασκευή βράδυ πίνω ένα ποτηράκι (σε κολονάτο παρακαλώ) γλυκό κρασί Σάμου, ανεβάζω τραγούδια στο Facebook και είναι η καλύτερη στιγμή της εβδομάδας για μένα!\nΤώρα είναι η σειρά σας να παίξετε!!!\nΚαλό Σαββατοκύριακο........το βράδυ μουσική στο Facebook!! Σας περιμένω!!!!\nΑναρτήθηκε από Lila Xagorari στις 9:44 π.μ. 19 σχόλια:\nΜία πανεύκολη αλλά πεντανόστιμη σαλάτα για την Καθαρά Δευτέρα αλλά και για όλη τη Σαρακοστή!\n500 γραμμάρια καλαμαράκια καθαρισμένα\n500 γραμμάρια γαριδούλες χωρίς κέλυφος\nμισό φλιτζανάκι του καφέ χυμό λεμόνι\nμισό φλιτζανάκι του καφέ ξύδι\nΚαθαρίζουμε και πλένουμε προσεκτικά τα θαλασσινά!\nΒράζουμε το κάθε είδος χωριστά μέχρι να μαλακώσει.\nΤα στραγγίζουμε και κόβουμε το χταπόδι και τα καλαμάρια σε μικρά κομμάτια.\nΣε μπολ που να κλείνει ρίχνουμε τα θαλασσινά.\nΧτυπάμε στο μπλέντερ όλα τα υλικά της σάλτσας και την αδειάζουμε στο μπολ. Κλείνουμε με το καπάκι και κουνάμε καλά το μπολ να πάει παντού η σάλτσα. Φυλάμε στο ψυγείο μέχρι να σερβίρουμε.\nΚαλό είναι να την ετοιμάσουμε από την προηγούμενη για να δέσουν τα αρώματα μεταξύ τους!\nΚΑΛΟ ΤΡΙΗΜΕΡΟ ΣΕ ΟΛΟΥΣ!!!\nΑναρτήθηκε από Lila Xagorari στις 9:11 π.μ. 23 σχόλια:\nΕτικέτες Θαλασσινά, Νηστίσιμα, Σαλάτες, Συνταγές Αλμυρές\nΣήμερα δεν θα σας μαγειρέψω αλλά θα σας κάνω μια ξενάγηση στο κτήμα μας και στην εξοχή!\nΗ Άνοιξη ήρθε και είναι καιρός να βγούμε έξω, να περπατήσουμε και να αναπνεύσουμε βαθιά! Για μένα η βόλτα στο κτήμα δρα ως ψυχοθεραπεία! Όταν ζορίζομαι, φοράω μπουφάν και γαλότσες, βγαίνω έξω, μαζεύω χόρτα, παίζω με τα ζώα και παρατηρώ τις αλλαγές που γίνονται ανάλογα με την εποχή στη φύση. Βάλτε λοιπόν γαλότσες και σκουφιά να ξεκινήσουμε!\nΟι κυρίες μαζί με τον κύριο ήρθαν να μας υποδεχτούν!\nΤο ανθισμένο δενδρολίβανο περήφανο παίρνει πόζα! Κλίκ....έτοιμο!!!\nΗ χαρουπιά δείχνει με καμάρι τα νέα της φύλλα!!!!\nΗ μουριά έβγαλε ματάκια αλλά φύλλα όχι ακόμη, φοβάται την κακοκαιρία και περιμένει!\nΗ δάφνη όμως γέμισε μπουμπούκια, την Κυριακή των Βαϊων θα φτιάξουμε μπουκετάκια για την εκκλησία!\nΤο φασκόμηλο το φέραμε από τα βουνά της Μάνης, βρήκε αγάπη και φροντίδα και ρίζωσε!!!\nΗ λεβάντα παντρεύτηκε με τη μαργαρίτα, δέθηκαν τόσο σφιχτά που έγιναν αχώριστες!\nΤο κρινάκι μου γλίτωσε από την παγωνιά και ετοιμάζεται να βγάλει λουλουδάκια!!!!\nΝα κι ένα ραδικάκι, θα κάνει παρέα στα ψαράκια που πήρα από τη βάρκα το πρωί!\nΉ μήπως να βράσω μπρόκολο με τα ψάρια????\nΌχι, όχι....θα θυμώσει το κουνουπίδι!!!!!\nΩχ! καλύτερα να μην με ακούσουν τα πατζάρια, θα κοκκινίσουν από το κακό τους!!!!\nΜμμμ!!! καιρό έχω να φτιάξω σπανακόπιτα αλλά και σπανακόρυζο!!!!\nΤα μαρουλάκια όμως.....για το Πάσχα θα είναι ότι πρέπει!!!\nΜαζί με τα κρεμμυδάκια θα φτιάξουν μια μαγειρίτσα.......μμμμ!!!!!\nΤη λόλα θα τη φάμε το Σάββατο με φίλους....ότι πρέπει είναι!!!!!!!\nΣελινάκι για σουπίτσες σπέσιαλ!!!!!!!!!!\nΚαι σκορδάκια για το καλοκαίρι..............\nΓειά σας...είμαι ο Skipper ο φύλακας του σπιτιού......η Λίλα με κοιτάει με μισό μάτι γιατί δεν αφήνω ήσυχες τις κότες και γιατί κυνηγάω τον................\nΜέλλο που είναι η μεγάλη μου αδυναμία!!!!!!!!!!!!!!!!!!\nΕϊ!!!!!!!!! είμαι κι εγώ εδώ, με λένε Bruno και είμαι γλύκας!!!!!!\nΟ κύριος και η κυρία Grey!!!!!!!!!!!!!!!\nMα πουθενά δεν μπορεί να βρει κανείς την ησυχία του?????\nΦεύγω αλλά αφήνω πίσω μου αυτό...................\nΑυτό είναι λοιπόν το βασίλειό μου, δίκαια δεν νομίζετε έχω τον τίτλο?\nΚαι για το τέλος σας έχω τις πρώτες μαργαρίτες της Άνοιξης, τις οποίες και αφιερώνω σε όλους εσάς τους blogoφίλους μου!!!!\nΑναρτήθηκε από Lila Xagorari στις 7:57 π.μ. 48 σχόλια:


ADVENDURE - Κάντε τη νύχτα μέρα στο ποδήλατο με τον NITECORE BR35 !\nΑπό\tΤάκης Τσογκαράκης 07 Μαρ 2021\nΑπό το Advendure έχουμε γνωρίσει την NITECORE μέσα από μια μεγάλη γκάμα προϊόντων μεταξύ των οποίων εξέχουσα θέση κατέχουν οι φακοί κεφαλής - και όχι μόνο. Αξιόπιστα προϊόντα και το κυριότερο με μεγάλο value for money έχουν κάνει την εταιρεία γνωστή και στην Ελλάδα λαμβάνοντας πλέον ένα σεβαστό μερίδιο στην ανταγωνιστική outdoor αγορά. Έτσι λοιπόν μετά τους φακούς κεφαλής της εταιρείας ήρθε η ώρα να γνωρίσουμε και την πρότασή της στα φώτα ποδηλάτου! Εδώ δεν μιλάμε για κάποιο low entry προϊόν αλλά για μία πρόταση για ποδηλάτες στη πόλη ή το βουνό όπου η ασφάλεια, η αξιοπιστία και η ποιότητα διαδραματίζουν τον κυριότερο ρόλο. Ο NITECORE BR35 δεν είναι «άλλος ένας φακός» αφού έχει χαρακτηριστικά που τον κατατάσσουν στο πάνω ράφι της κατηγορίας για σοβαρή χρήση!\nΜόλις τον πιάσεις στο χέρι σου θα καταλάβεις αμέσως. Δεν τσιγκουνεύτηκε στο υλικό κατασκευής – πλήρως μεταλλικό από κράμα αλουμινίου - για να γλιτώσει βάρος αλλά είναι επικεντρωμένος στο να αποδειχτεί σκληρό καρύδι τόσο σε πτώσεις (αντέχει πτώση από 1,5 μέτρο) όσο και στη βροχή (πλήρως αδιάβροχος κατά το πρότυπο IPX7). Άρα αφού η ποιότητα είναι εξασφαλισμένη, πάμε στο … δια ταύτα!\nΤο οποίο είναι αν μη τι άλλο εξαιρετικό. Ξεκινώντας από την μεγάλη ευχρηστία του, το πρώτο που θα μας εντυπωσιάσει είναι η OLED οθόνη στο πάνω μέρος η οποία δίνει πολύ σημαντικές πληροφορίες:\nΤο mode λειτουργίας\nΤο επίπεδο φωτισμού\nΤον χρόνο που απομένει στο συγκεκριμένο συνδυασμό mode / επίπεδο φωτισμού\nΠοσοστό φόρτισης μπαταρίας\nΣτο πάνω μέρος τα 3 κουμπιά, διακόπτης ισχύος (Μ), καθώς και τα (+), (-) μας βοηθούν να επιλέξουμε mode και επίπεδο φωτισμού.\nΠολλούς πόντους στην ευχρηστία παίρνει η επέκταση (περιλαμβάνεται στο πακέτο αγοράς) που συνδέεται μέσω της micro usb θύρας φόρτισης έτσι ώστε να χειρίζεστε τον φακό με το πάτημα ενός κουμπιού χωρίς να σηκώνετε το χέρι σας από το τιμόνι! Ουσιαστικά έτσι προεκτείνεται ο διακόπτης ισχύς (M) έτσι ώστε να ανοίγουμε, να κλείνουμε τον φακό και να ενεργοποιούμε εναλλάξ τα led. Για να αυξήσουμε ή να μειώσουμε την ισχύ θα πρέπει να πατήσουμε τα (+) και (-) πάνω στο κυρίως σώμα.\nΟι αριθμοί ζαλίζουν, το ίδιο και οι επιδόσεις αλλά και η ποιότητα του φωτός που εκπέμπει. Οι μέγιστες τιμές; 1.800 lumens, 170 μέτρα απόσταση ενώ η 6800mAh μπαταρία του θα κρατήσει 17 ώρες. Ξέρουμε όμως ότι όλες οι τιμές που δίνουν οι εταιρείες είναι οι ονομαστικές μέγιστες μετρημένες σε ιδανικές συνθήκες σύμφωνα με κάποια πρότυπα. Τα 1.800 lumens θα τα πετύχετε στο "Turbo mode" και με τα δύο led ενεργοποιημένα για λιγότερο από μία ώρα. Κατεβάζοντας όμως την ένταση, μπορείτε και με τα δύο led ενεργοποιημένα να κινείστε με 300 lumens τα οποία είναι υπεραρκετά σε αστικό περιβάλλον για 7-8 ώρες. Δείτε στο πινακάκι όλους τους πιθανούς συνδυασμούς:\nΒάσει των παραπάνω λοιπόν ο BR35 προσφέρει έναν μεγάλο αριθμό συνδυασμό σε τρία διαφορετικά modes:\nTrail: Σχεδιασμένη για outdoor ποδηλασία. Στη λειτουργία αυτή και οι δύο δέσμες, κοντινής και μακρινής απόστασης ενεργοποιούνται ταυτόχρονα.\nRoad: Σχεδιασμένη για ποδηλασία δρόμου. Ο προεπιλεγμένος φωτισμός είναι αυτός της δέσμης κοντινής απόστασης. Πιέζοντας σύντομα τον διακόπτη ισχύος (M) θα ενεργοποιηθεί αν επιθυμούμε και η δέσμη μακρινής απόστασης. Κάθε σύντομο πάτημα του διακόπτη ισχύος (Μ) εναλλάσσει τον φωτισμό μεταξύ της δέσμης κοντινής και της δέσμης μακρινής απόστασης.\nCity: Σχεδιασμένη για ποδηλασία σε αστικό περιβάλλον. Προεπιλεγμένη είναι η δέσμη κοντινής απόστασης. Πιέζοντας όμως τον διακόπτη ισχύος (Μ) θα ενεργοποιηθεί η δέσμη φωτισμού μεγάλης απόστασης για 3 δευτερόλεπτα. Η OLED οθόνη θα εμφανίσει μία αντίστροφη μέτρηση και η δέσμη μεγάλης απόστασης θα απενεργοποιηθεί μόλις λήξει η αντίστροφη μέτρηση.\nΑπό τις λειτουργίες δεν θα μπορούσε προφανώς να λείπει και ο προειδοποιητικός φωτισμός με το ταυτόχρονο πάτημα των (+) και (-) κάνοντας και τα δύο led να αναβοσβήνουν για να γινόμαστε ακόμα πιο ορατοί.\nΕπειδή όπως θα διαπιστώσετε αναπόφευκτα ανεβάζει θερμοκρασία, διαθέτει κύκλωμα εξελιγμένου ελέγχου της ρυθμίζει την ισχύ εκπομπής και την προσαρμόζει στο περιβάλλον διατηρώντας όσο μπορεί μέγιστη απόδοση.\nΗ ποιότητα του φωτός του θα ικανοποιήσει ακόμη και τους πιο δύσκολους αναβάτες αφού διαθέτει δύο πλήρως ανεξάρτητα LED: ένα για φως δέσμης για μεγάλη απόσταση και ένα για φως διάχυσης για μεγαλύτερη γωνία φωτισμού και πιο «ομαλές» ακμές. Η έξυπνη υλοποίηση στο κάτω μέρος του φακού όπου ένας ανακλαστήρας διαχέει το φως του μικρού led κάτω από τον φακό - και κατ' επέκταση κάτω από τη ρόδα ακριβώς μπροστά μας - προσθέτει πολλούς πόντους στη συνολική βαθμολογία του εντυπωσιακού φακού.\nΔοκιμάσαμε περισσότερο το «Trail» mode θέλοντας να παίξουμε και με τα δύο led ανοιχτά. Όπως θα δείτε και στο σύντομο βίντεο αλλά και στις φωτογραφίες η νύχτα γίνεται μέρα ενώ ο φωτισμός ακόμα και κάτω από την μπροστινή ρόδα μας έδινε σιγουριά στον σκοτεινό χωματόδρομο.\nΕπαναφορτιζόμενος φακός ποδηλάτου με δέσμη διπλής απόστασης\nΕνσωματώνει δύο LED CREE XM-L2 U2 που αποδίδουν μέγιστη ισχύ 1800 Lumens\nΧρησιμοποιεί πλακέτα αντανάκλασης για διάθλαση ώστε να φωτίζει όλα τα τυφλά σημεία κάτω από τα πόδια με την δέσμη μικρής απόστασης (Ευρεσιτεχνία ZL201220314015.1)\nΕνσωματωμένη οθόνη OLED\nΕνσωματωμένη επαναφορτιζόμενη μπαταρία Li-ion 6800mAh\nΈξυπνο κύκλωμα φόρτισης της μπαταρίας Li-ion μέσω θύρας micro USB\nΔιαθέσιμες τρεις επιλογές λειτουργίας για την κάλυψη κάθε σεναρίου\nΟ απομακρυσμένο διακόπτης προσφέρει ευκολία στην χρήση.\nΕίναι διαθέσιμα τέσσερα επίπεδα φωτεινότητας και 1 ειδική.\nΜέγιστη ένταση δέσμης που φθάνει τα 7750 κεριά και μέγιστη απόσταση που φθάνει τα 176 μέτρα.\nΤο υψηλής απόδοσης κύκλωμα σταθερού ρεύματος εξασφαλίζει λειτουργία με διάρκεια που μπορεί να φθάσει τις 17 ώρες\nΗ δέσμη φωτισμού έχει γωνία 100 μοιρών\nΤα κρύσταλλα των φακών διαθέτουν αντί-ανακλαστική επίστρωση\nΔιαθέτει μονάδα εξελιγμένου ελέγχου της θερμοκρασίας (ATR)\nΣυνδυάζει την τεχνολογία Κρυστάλλινης επίστρωσης και την Τεχνολογία Ψηφιακών οπτικών ακριβείας για εξαιρετική απόδοση του ανακλαστήρα.\nΤο σώμα του φακού είναι ενιαίο και κατασκευασμένο με την μέθοδο της χύτευσης υπό πίεση.\nΑδιάβροχος σύμφωνα με το πρότυπο IPX7\nΑνθεκτικός σε πτώσεις από ύψος έως και 1,5 μέτρο.\nΜέγιστη ισχύ : 1800 Lumens\nΜέγιστη απόσταση : 170 μέτρα\nΜέγιστη ένταση : 7750 κεριά\nΜέγιστη διάρκεια : 17 ώρες / 0,7 ημέρες\nΤύπος LED : 2xCREE XM-L2 U2\nΑνακλαστήρας : SMO (λείος)\nΕιδικές λειτουργίες : Προειδοποιητικός φωτισμός.\nΧρώμα δέσμης : Λευκό\nΜήκος : 109,3mm\nΒάρος : 234,5 γραμμάρια\nΦακός κεφαλής NITECORE UT27 Pro 520Lumens + 2x HBL1300Lion Battery


Έκθεση έρευνας επιχειρησιακής ασφάλειας | ESET\nΈκθεση έρευνας επιχειρησιακής ασφάλειας\nΚατεβάστε δωρεάν το whitepaper μας "Business Security Survey 2016"\nΠώς αντιλαμβάνονται οι επιχειρήσεις την ψηφιακή ασφάλεια;\nΣήμερα τα δεδομένα κυριολεκτικά κινούν τον κόσμο - όπως παρουσιάζεται καθημερινά στους τίτλους ειδήσεων μετά από περιπτώσεις διαρροών ευαίσθητων δεδομένων. Αυτή η αλλαγή αντικατοπτρίζεται και στην ασφάλεια του κυβερνοχώρου. Ενώ στο παρελθόν, η έμφαση δόθηκε στην περιμετρική προστασία, υπάρχει μια αυξανόμενη ζήτηση από τα τμήματα IT security να επικεντρωθούν στα ίδια τα δεδομένα.\nΗ ακόλουθη έκθεση συνοψίζει τα πιο αξιοσημείωτα ευρήματα μιας πρόσφατης έρευνας που πραγματοποίησε η ESET στην περιοχή EMEA, εστιάζοντας στις επιχειρήσεις και την κατάσταση της ασφάλειας των δεδομένων, καθώς και στις σχετικές συμπεριφορές και ανησυχίες.\nΑποκτήστε συμβουλές από τους ειδικούς, εντελώς δωρεάν\nΕίστε ενήμεροι για την ψηφιακή ασφάλεια στην εταιρεία σας; Θα θέλατε να συγκρίνετε τη δική σας εμπειρία με άλλες επιχειρήσεις; Απλώς συμπληρώστε τη παρακάτω σύντομη φόρμα για να λάβετε δωρεάν το whitepaper μας Business Security Survey 2016, η οποία περιέχει αποτελέσματα από την πρόσφατη αναλυτική μας έρευνα.\nESET: Δεκαετίες εμπειρίας\nΗ ESET παρέχει πολυεπίπεδες λύσεις ψηφιακής ασφάλειας σε επιχειρήσεις σε όλο τον κόσμο. Πρωτοπορούμε στην προληπτική ψηφιακή προστασία από το 1987 και είμαστε υπερήφανοι που είμαστε ο μεγαλύτερος κατασκευαστής τεχνολογίας προστασίας IT στην Ευρώπη. Η ESET προστατεύει περισσότερα από 100 εκατομμύρια χρήστες παγκοσμίως.\n*Πηγή: ESET Business Security Survey Report\nΚατεβάστε το whitepaper μας


Τα 30 καλύτερα ξενοδοχεία κοντά σε Κόλπος Άντονι Κουίν στο Φαληράκι, Ελλάδα\nΑναζητάτε ξενοδοχεία κοντά σε Κόλπος Άντονι Κουίν;\nΞενοδοχεία & καταλύματα κοντά σε Κόλπος Άντονι Κουίν, Φαληράκι (Ελλάδα)\nΕπιλεγμένα ξενοδοχεία κοντά σε Κόλπος Άντονι Κουίν\nΦαληράκι (0,7 χλμ. από Κόλπος Άντονι Κουίν)\nΦαληράκι (1,4 χλμ. από Κόλπος Άντονι Κουίν)\nΤο Kathara Bay Apartments προσφέρει καταλύματα με δυνατότητα προετοιμασίας γευμάτων και μερική ή πανοραμική θέα στο Αιγαίο Πέλαγος. Απέχει μόλις 50μ. από την παραλία στο Φαληράκι.\nΞενοδοχείο στο Φαληράκι (1,1 χλμ. από Κόλπος Άντονι Κουίν)\nΤο Kouros Exclusive βρίσκεται στο πολυσύχναστο Φαληράκι, 100μ. μακριά από την αμμώδη παραλία. Προσφέρει πισίνα με σνακ μπαρ, γήπεδο τένις και καταλύματα με θέα στον κήπο, στο βουνό ή στην πισίνα.\nΞενοδοχείο στο Φαληράκι (2 χλμ. από Κόλπος Άντονι Κουίν)\nΤο παραθαλάσσιο Haven Beach βρίσκεται στο κέντρο του Φαληρακίου, μόλις 15μ.\nΦαληράκι (0,9 χλμ. από Κόλπος Άντονι Κουίν)\nΔείτε περισσότερα καταλύματα κοντά σε Κόλπος Άντονι Κουίν\nΤα ξενοδοχεία με τις περισσότερες κρατήσεις κοντά σε Κόλπος Άντονι Κουίν τον περασμένο μήνα\nΔημοφιλές σε επισκέπτες που κάνουν κράτηση για ξενοδοχείο στο Φαληράκι\n7,7 Καλό 332 σχόλια\nΠαραλία Φαληράκι, Φαληράκι, Φαληράκι\nΚεντρικός δρόμος , Φαληράκι, Φαληράκι\nΠαραλία Φαληράκι - Καλιθέα, Φαληράκι, Φαληράκι\nFaliraki - Kallithea beach, Φαληράκι, Φαληράκι\nΑπολαύστε πρωινό στα ξενοδοχεία κοντά σε Κόλπος Άντονι Κουίν\nΤο Kolymbia Sun απέχει μόλις 180μ. από την παραλία Κολύμπια και διαθέτει πισίνα, ξεχωριστή παιδική πισίνα και μεγάλη ηλιόλουστη βεράντα. Όλα ήταν άψογα.... Αλλαγή πετσετών κλπ κάθε μέρα, Φοβερό φαγητό..\nΤο Kolymbia Bay Art - Adults Only απέχει μόλις 100μ. από την αμμώδη και τη βοτσαλωτή παραλία του θερέτρου. Οι επισκέπτες έχουν στη διάθεσή τους χώρο ευεξίας με ατμόλουτρο και τροπικό ντους. όλα ήταν καταπληκτικά!! το προσωπικό και οι ιδιοκτήτες ιδιαίτερα φιλικοί και έτοιμοι να...\nΤο Virtual Pilot είναι ένα ξενοδοχείο με θέμα την αεροπορία στην πόλη της Ρόδου, σε απόσταση 6χλμ. από τον Πύργο του Ρολογιού. Όλα ήταν υπέροχα\nΟικονομικά ξενοδοχεία κοντά σε Κόλπος Άντονι Κουίν\nΜέση τιμή/βράδυ: € 74,36\nΤο Argo Hotel βρίσκεται στο Φαληράκι της Ρόδου, μέσα σε έναν κήπο και σε απόσταση 300μ. από την αμμώδη παραλία. Το ξενοδοχείο βρίσκεται μέσα στο Φαλιράκι αλλά σε αρκετά ήσυχη τοποθεσια.\nΜέση τιμή/βράδυ: € 165,45\n8,3 Πολύ καλό 145 σχόλια\nΜέση τιμή/βράδυ: € 160,60\nΜείνετε σε ξενοδοχεία κοντά σε Κόλπος Άντονι Κουίν!\nΤο lti Asterias Beach Resort βρίσκεται στην Αφάντου, 21χλμ. από την πόλη της Ρόδου, και προσφέρει εξωτερική πισίνα και παιδική χαρά. Rooms are great - especially the private pool. Decor and facilities are modern and very comfortable\nΧτισμένο σε απόσταση 350μ. από την αμμώδη παραλία Φαληράκι στη Ρόδο, το Orion Hotel διαθέτει πισίνα και εστιατόριο. Προσφέρει ευρύχωρα, κλιματιζόμενα δωμάτια με επιπλωμένο μπαλκόνι και θέα στον κήπο.\nΤο Delfinia Resort βρίσκεται στα Κολύμπια, στην ανατολική ακτή της Ρόδου, κοντά στην όμορφη παραλία με τις εγκαταστάσεις για θαλάσσια σπορ. Πήγα με την οικογένεια μου την τετραμελή και πέρασα φανταστικά .Το συστήνω ανεπιφύλακτα !!!!!\nΜέση τιμή/βράδυ: € 116,40\n8,4 Πολύ καλό 551 σχόλια\nΤο Santa Helena βρίσκεται στο χωριό Τριάντα της Ρόδου και διαθέτει μια εξωτερική πισίνα και ηλιόλουστη βεράντα. Προσφέρει δωμάτια με μπαλκόνι και θέα στον κήπο. Η παραλία είναι 1χλμ. μακριά. Όταν οι ιδιοκτήτες προσφέρουν την προσωπική τους εργασία, αυτό δεν μπορεί να περάσει απαρατήρητο και...\nΚόλπος Άντονι Κουίν: άλλα αξιοθέατα εκεί κοντά\nΞενοδοχεία εκεί κοντά Waterpark Ρόδου


Μαριάννα Λάτση: Βόλτες και ψώνια στη Μύκονο! - Tlife.gr\n10.05.2016 | 07:30\nΜαριάννα Λάτση: Βόλτες και ψώνια στη Μύκονο!\nΠρόσφατα την είδαμε να κάνει το πρώτο της μπάνιο στην Ψαρού και τους άφησε όλους άφωνους με το κορμί της! Και μπορεί ο πασχαλινός καιρός και λίγο μετά, να μην ηταν ο καλύτερος, αλλά η Μαριάννα Λάτση επιμένει να βρίσκεται στο αγαπημενό της νησί και να κάνει τις βόλτες της.\nΟ φωτογραφικός φακός την απαθανάτισε με sporty chic look να κάνει τα ψώνια της πρόσφατα με καλή της φίλη κι έδειχναν ν' απολαμβάνουν η μία την παρέα της άλλης. Αυτή τη φορά μπορεί να μην είχε για παρέα τα παιδιά της, με τα οποία είναι αχώριστη αλλά αφιέρωσε μια μέρα σ' εκείνη, αφήνοντας για λίγο τις επαγγελματικές της υποχρεώσεις που τρέχουν στην Αθήνα. Δες φωτογραφίες


Ασφαλιστικό Επίδομα 250 ευρώ σε συνταξιούχους: Ποιοι κερδίζουν και ποιοι χάνουν το έκτακτο...\nΛίγοι κερδισμένοι και περισσότεροι… χαμένοι θα προκύψουν από τους συνταξιούχους, στο πλαίσιο της καταβολής των 250 ευρώ ως έκτακτο επίδομα, που εξήγγειλε χθες ο πρωθυπουργός. Η εκτίμηση αρμόδιων υπηρεσιακών παραγόντων του υπουργείου Εργασίας, είναι ότι «τυχεροί» θα είναι μόνο όσοι λαμβάνουν κύριες συντάξεις στα επίπεδα των 450 – 500 ευρώ το μήνα. Τα 250 ευρώ θα δοθούν τον Δεκέμβριο άπαξ, μαζί με 50 ευρώ για κάθε εξαρτώμενο τέκνο, του κάθε δικαιούχου. Πρακτικά όμως, το εν λόγω επίδομα θα δοθεί μόνο σε όσους συνταξιούχους, ζουν με σύνταξη «πείνας».\n*Ο δικαιούχος δεν πρέπει να διαθέτει ακίνητη περιουσία, η οποία να υπερβαίνει σε φορολογητέα αξία, τα 200.000 ευρώ. Ειδικά για τα ΑμεΑ, που επίσης θα λάβουν αντίστοιχο βοήθημα, θα πρέπει οι δικαιούχοι να εισπράττουν το σχετικό επίδομα, που χορηγεί ο ΟΠΕΚΑ. Η εκτίμηση είναι ότι θα προκύψουν έως 173.000 επιπλέον δικαιούχοι, με το συνολικό κονδύλι να αυξάνεται κατά 43,5 εκατ. ευρώ.\nΠροηγούμενο άρθροΕισφορές και αχρεωστήτως καταβληθέντα ποσά: Συμψηφισμός ή επιστροφή χρημάτων\nΕπόμενο άρθροΑνεμβολίαστοι και rapid test: Παράταση υποβολής υπεύθυνων δηλώσεων – Τα πρόστιμα καθυστερούν


άντρας άντρας άντρας ΠΕΤΡΑ ΚΑΙ ΠΕΤΡΕΣ ΑΠΟ ΛΑΤΟΜΕΙΟ – Υγεία – Δεν θέλει να με γνωρίσει στους δικούς του - trendz.pl\nάντρας άντρας άντρας ΠΕΤΡΑ ΚΑΙ ΠΕΤΡΕΣ ΑΠΟ ΛΑΤΟΜΕΙΟ – Υγεία – Δεν θέλει να με γνωρίσει στους δικούς του\nStrona Główna »Trendy » άντρας άντρας άντρας ΠΕΤΡΑ ΚΑΙ ΠΕΤΡΕΣ ΑΠΟ ΛΑΤΟΜΕΙΟ – Υγεία – Δεν θέλει να με γνωρίσει στους δικούς του\n– Υγεία – Δεν θέλει να με γνωρίσει στους δικούς του ΠΕΤΡΑ ΚΑΙ ΠΕΤΡΕΣ ΑΠΟ ΛΑΤΟΜΕΙΟ Υπάρχει ένα θέμα ορίων. Ο άντρας που δε θέλει να γνωρίσει την οικογένειά του στη σύντροφο θεωρεί ότι η οικογένειά του είναι ο προσωπικός του χώρος, ίσως θα πρέπει να γίνει μια μετακίνηση του προσωπικού χώρου.\nΠΕΤΡΑ ΚΑΙ ΠΕΤΡΕΣ ΑΠΟ ΛΑΤΟΜΕΙΟ ΠΕΤΡΑ ΚΑΙ ΠΕΤΡΕΣ ΑΠΟ ΛΑΤΟΜΕΙΟ Ακόμη μια αυτοκτονία: 38χρονος βρέθηκε κρεμασμένος στο σπίτι του στα Γιάννενα!\nΤα αίτια που οδήγησαν τον αυτόχειρα σε αυτή την πράξη διερευνώνται από το Τμήμα Ασφαλείας Ιωαννίνων. ΠΕΤΡΑ ΚΑΙ ΠΕΤΡΕΣ ΑΠΟ ΛΑΤΟΜΕΙΟ Ροντίκα Καρογιάν: Οταν το ριάλιτι συνάντησε την πολιτική\nΗ σύζυγος του προέδρου του ΔΗΚΟ του Μάριου Καρογιάν, ξορκίζει την κρίση βαδίζοντας στον δρόμο που χάραξαν οι κόρες του Κύπριου προέδρου. Η ίδια όμως δεν ξεδίνει σε live γνωστών καλλιτεχνών, αλλά αναλαμβάνει ρόλο κριτή σε ριάλιτι που αναδεικνύει τις επόμενες βασίλισσες της κυπριακής ομορφιάς Η κατάρρευση της οικονομίας, η σαρωτική ανεργία και η ύφεση στην Κύπρο φαίνεται πως δεν προβληματίζουν και τόσο τις θυγατέρες και τις συζύγους των πολιτικών της Μεγαλονήσου. Mετά τον σάλο για τις κόρες του Κύπριου προέδρου Νίκου Αναστασιάδη που πρόσφατα τα έσπασαν σε γνωστό κλαμπ της Λεμεσού ακούγοντας Παντελίδη, μπαράζ σχολίων προκαλεί και η πληθωρική σύζυγος του προέδρου του Δημοκρατικού κόμματος (ΔΗΚΟ) κυρία Ροντίκα Καρογιάν, Συκής η οποία εν μέσω κρίσης αναλαμβάνει θέση κριτή σε κυπριακό ριάλιτι ομορφιάς που θα αναδεικνύει τις επόμενες Σταρ και Μις Κύπρος.\nΗ είδηση πως η Μολδαβή σύζυγος του προέδρου του ΔΗΚΟ κ. Μάριου Καρογιάν θα είναι μέλος της κριτικής επιτ ροπής στο νέο ριάλιτι ομορφιάς του MEGA της Κύπρου αποτελεί βασικό θέμα συζήτησης στους κοσμικούς, αλλά και πολιτικούς κύκλους στη Λευκωσία. Ταυτόχρονα, ποικίλα είναι τα σχόλια στα social media, με πολλούς να υποστηρίζουν πως αποτελεί πρόκληση, σε μια ιδιαίτερα δύσκολη εποχή για τους Κύπριους, η σύζυγος του προέδρου του τρίτου μεγαλύτερου κόμματος στη Μεγαλόνησο, πετρεσ καρυστου το οποίο μάλιστα είναι εταίρος στην κυβέρνηση Αναστασιάδη, να συμμετέχει σε ένα χλιδάτο ριάλιτι ομορφιάς. Αξίζει βέβαια να αναφερθεί πως την ίδια ώρα που η κυρία Καρογιάν θα κρίνει on air τις υποψήφιες Σταρ και Μις Κύπρος, ο σύζυγός της θα δίνει τον δύσκολο εσωκομματικό του αγώνα απέναντι στον κ. Νικόλα Παπαδόπουλο, γιο του αείμνηστου Τάσσου Παπαδόπουλου, για την ηγεσία του ΔΗΚΟ.\nΤον Μάιο του 2010 και έπειτα από γνωριμία τεσσάρων χρόνων, ο τότε πρόεδρος της Βουλής των Αντιπροσώπων κ. Καρογιάν θα ανεβεί για τρίτη φορά τα σκαλιά της εκκλησίας, έχοντας στο πλευρό του την απαστράπτουσα Ροντίκα, η οποία εμφανίστηκε φορώντας ένα off white νυφικό του οίκου Pronovias. Ο γάμος, που έγινε στη Λεμεσό και ήταν ανοιχτός για το κοινό, αποτέλεσε κορυφαίο γεγονός και παραβρέθηκαν πολλοί πολιτικοί, επιχειρηματίες και φίλοι του ζευγαριού, το οποίο πάντρεψαν τρεις κουμπάροι και τρεις κουμπάρες. Μετά το τέλος της τελετής, μπροστά στις κάμερες και τα φωτογραφικά φλας οι δυο τους έδωσαν ένα καυτό φιλί διαρκείας για το οποίο καταχειροκροτήθηκαν. «Είναι ο άνθρωπός μου. Της έχω τυφλή εμπιστοσύνη. Νιώθω απόλυτα ευτυχισμένος δίπλα της», είχε δηλώσει τότε για τη «Ρότι», λατομεια πηλιου όπως αποκαλεί τη σύζυγό του ο κ. Καρογιάν. Από την πλευρά της, πετρα καρυστου η κυρία Καρογιάν είχε εξομολογηθεί στους δημοσιογράφους: «Από την πρώτη μέρα που τον γνώρισα, εδώ και τέσσερα χρόνια, με έχει κάνει να νιώθω πολύ ευτυχισμένη». Η γαμήλια δεξίωση που ακολούθησε, Συκής επίσης ανοιχτή για το κοινό, δόθηκε σε γνωστό πεντάστερο ξενοδοχείο της Λεμεσού δίπλα στη θάλασσα, πλακεσ καρυστου όπου παραβρέθηκε και ο τότε πρόεδρος της Κυπριακής Δημοκρατίας κ. Δημήτρης Χριστόφιας, ο οποίος ευχήθηκε στη νύφη στα… ρωσικά. Την ώρα που οι νεόνυμφοι έμπαιναν στον χώρο της δεξίωσης χιλιάδες βεγγαλικά και πυροτεχνήματα φώτισαν τον ουρανό. Το 2012 οι φήμες για υποτιθέμενη ερωτική σχέση του προέδρου του ΔΗΚΟ προκάλεσαν μεγάλο θόρυβο στους πολιτικούς και κοσμικούς κύκλους της Λευκωσίας. Οι φήμες μάλιστα δεν κόπασαν ακόμη και όταν η παρουσιάστρια δημόσια δήλωσε: «Εάν όντως υπάρχει σκάνδαλο, θα δέσω μια πέτρα στον λαιμό μου και θα πάω να πνιγώ. Γνωρίζω πολύ καλά ποιος είναι ο άντρας μου και νιώθω μεγάλη σιγουριά. Το νιώθω αυτό από τη στιγμή που βάζει το κλειδί στην πόρτα και όχι μόνο από ένστικτο. Ξέρω ότι ενώ θα μπορούσε κάλλιστα, όπως κάνουν πολλοί, να έχει σχέση μαζί μου ενόσω ήταν παντρεμένος δεν το έκανε ποτέ. Γιατί να το έκανε τώρα;» δήλωσε πρόσφατα σε μια συνέντευξή της στο περιοδικό «Must» της Κύπρου, όπου φωτογραφήθηκε για το εξώφυλλο φορώντας… μαύρα. Τρία χρόνια μετά τον γάμο του, το ζευγάρι εξακολουθεί να είναι το ίδιο ερωτευμένο. Και οι δυο τους δεν διστάζουν δημόσια, μπροστά στα φωτογραφικά φλας, να εκδηλώνουν τον έρωτά τους ανταλλάσσοντας τρυφερά φιλιά και σχόλια – ακόμη και μέσω facebook. «Είμαι πάντα περήφανη για σένα», έγραψε πρόσφατα η κυρία Καρογιάν κάτω από μια φωτογραφία τους που ανάρτησε στο προσωπικό της προφίλ στο facebook.\nΤον Ιούλιο του 2010, κατά τις ημέρες της θλιβερής επετείου του πραξικοπήματος και της τουρκικής εισβολής στη Μεγαλόνησο, οι καλοκαιρινές διακοπές του ζεύγους στη Μύκονο, με τα ξέφρενα πάρτι και τις τρυφερές στιγμές στην παραλία, προκάλεσαν θύελλα αντιδράσεων. Πρόσφατα, πετρες εκείνες οι διακοπές έγιναν αφορμή για να ξεσπάσει πόλεμος μέσω facebook μεταξύ Μάριου και Ροντίκας Καρογιάν από τη μία και της βουλευτή του ΑΚΕΛ Ειρήνης Χαραλαμπίδου από την άλλη. Οι τρεις τους αντάλλαξαν ουκ ολίγα ειρωνικά σχόλια.\nΑπό το συγκεκριμένο ριάλιτι, το οποίο θα παρουσιάζει η Ελενα Παπαβασιλείου, θα αναδειχτούν ουσιαστικά οι Σταρ και Μις Κύπρος. Οπως έχει γίνει γνωστό, Πλάκες Καρύστου τα καλλιστεία του MEGA Κύπρου θα έχουν τη δομή ενός ριάλιτι σόου, με οκτώ κυριακάτικα live, όπου στα πρώτα επτά οι διαγωνιζόμενες θα υποβάλλονται σε διάφορες δοκιμασίες και στη συνέχεια η κριτική επιτ ροπή μαζί με το κοινό θα αποφασίσουν ποιες θα περάσουν στον μεγάλο τελικό, ο οποίος θα διεξαχθεί στο 8ο live και που ουσιαστικά θα αποτελεί τον τυπικό διαγωνισμό ομορφιάς. Τα άλλα δύο μέλη της κριτικής επιτ ροπής είναι οι ραδιοφωνικοί παραγωγοί Μίλτος Μακρίδης και Κωνσταντίνα Ευριπίδου. Το «Feel Fantastic» θα ξεκινήσει την προβολή του την Κυριακή 15 Σεπ Τεμβρίου και ήδη ολοκληρώθηκε η πρώτη οντισιόν, που κατέληξε στις 20 επικρατέστερες και οι οποίες θα εμφανιστούν στο πρώτο live.